L 133/226
DA
Den Europæiske Unions Tidende
17.5.2023
(86)
Den 16. december 2022 underrettede Kommissionen ved et notat de interesserede parter om de relevante kilder, den havde til hensigt at anvende til at fastsætte den normale værdi (»notatet«), med Brasilien som det repræsentative land.
Den underrettede også de interesserede parter om, at den ville fastsætte SA&G-omkostninger og fortjeneste på grundlag af de tilgængelige oplysninger for virksomheden Usinas Siderúrgicas de Minas Gerais (»Usiminas«) og Gerdau S/A (»Gerdau«), som er producenter af den undersøgte vare i det repræsentative land.
(87)
I sine bemærkninger til notatet hævdede ansøgeren, at Kommissionen også burde tage hensyn til andre produktions­ faktorer, der anvendes til fremstilling af tykke plader, såsom tråd af ulegeret aluminium, aluminiumaffald og -skrot, ferrolegeringer, ferrosilicium, vand, tunge olier, acetylen osv.
(88)
I notatet fremlagde Kommissionen de vigtigste produktionsfaktorer.
Ud over disse produktionsfaktorer tilføjede Kommissionen også omkostninger ved hjælpematerialer og indirekte omkostninger som forklaret i betragtning 139 og 149.
I betragtning af at den nuværende undersøgelse er en udløbsundersøgelse i henhold til grundforordningens artikel 11, stk.
2, som ikke kræver en præcis beregning af dumpingmargenen, men snarere skal fastslå sandsynligheden for fortsat eller fornyet dumping, fandt Kommissionen endvidere, at den i dette tilfælde undtagelsesvis kunne fokusere på de vigtigste produktionsfaktorer ved beregningen af den normale værdi.
Som angivet i betragtning 184 og 185 var der desuden ubetydelig import af den pågældende vare fra Kina i den nuværende undersøgelsesperiode.
Den beregnede normale værdi vil derfor kun blive anvendt til sammenligning med den kinesiske eksportpris til tredjelande.
4.2.2.
Normal værdi
(89)
I grundforordningens artikel 2, stk.
1, anføres det, at »den normale værdi normalt fastsættes på grundlag af de priser, der er betalt eller skal betales i normal handel af uafhængige kunder i eksportlandet«.
(90)
I grundforordningens artikel 2, stk.
6a, litra a), hedder det imidlertid: »Såfremt det [...] fastslås, at det ikke er hensigtsmæssigt at anvende priserne og omkostningerne på hjemmemarkedet i dette land på grund af, at der foreligger væsentlige fordrejninger i den i litra b) anvendte betydning, beregnes den normale værdi på grundlag af produktions- og salgsomkostninger, der afspejler ikke-fordrejede priser eller referenceværdier«, og »skal indbefatte et ikke-fordrejet og rimeligt beløb til dækning af salgs- og administrationsomkostninger og andre generalomkostninger samt fortjeneste«.
(91)
Som nærmere forklaret nedenfor konkluderede Kommissionen i denne undersøgelse, at det på grundlag af den foreliggende dokumentation var hensigtsmæssigt at anvende grundforordningens artikel 2, stk.
6a.
4.2.2.1.
Forekomsten af væsentlige fordrejninger
(92)
I nylige undersøgelser vedrørende stålsektoren i Kina (24) konstaterede Kommissionen, at der var tale om væsentlige fordrejninger, jf. grundforordningens artikel 2, stk.
6a, litra b).
(24) Kommissionens gennemførelsesforordning (EU) 2022/2068 af 26. oktober 2022 om indførelse af en endelig antidumpingtold på importen af visse koldvalsede flade produkter af stål med oprindelse i Folkerepublikken Kina og Den Russiske Føderation efter en udløbsundersøgelse i henhold til artikel 11, stk.
2, i Europa-Parlamentets og Rådets forordning (EU) 2016/1036 (EUT L 277 af 27.10.2022, s. 149), Kommissionens gennemførelsesforordning (EU) 2022/191 af 16. februar 2022 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (EUT L 36 af 17.2.2022, s. 1), Kommissionens gennemførelsesforordning (EU) 2022/95 af 24. januar 2022 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina som udvidet til også at omfatte importen af visse rørfittings af jern eller stål afsendt fra Taiwan, Indonesien, Sri Lanka og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk.
2, i Europa-Parlamentets og Rådets forordning (EU) 2016/1036 (EUT L 16 af 25.1.2022, s. 36), Kommissionens gennemførelsesforordning (EU) 2021/2239 af 15. december 2021 om indførelse af en endelig antidumpingtold på importen af visse store vindmølletårne af stål med oprindelse i Folkerepublikken Kina (EUT L 450 af 16.12.2021, s. 59), Kommissionens gennemførelsesforordning (EU) 2021/635 af 16. april 2021 om indførelse af en endelig antidumpingtold på importen af visse svejsede rør af jern og ulegeret stål med oprindelse i Hviderusland, Folkerepublikken Kina og Rusland efter en udløbsundersøgelse i henhold til artikel 11, stk.
2, i Europa-Parlamentets og Rådets forordning (EU) 2016/1036 (EUT L 132 af 19.4.2021, s. 145).